Starmania (muzikalo)

***Starmania*** estas kanadfranca kiberpunka rokopero verkita en 1976 kun muziko de Michel Berger kaj libro kaj kantoteksto de Luc Plamondon. Ĝi debutis en 1978 kun studia disko de la kantoj, antaŭ ol ĝi komenciĝis en teatro en 1979. Pluraj de ĝiaj kantoj fariĝis parto de ĉiutaga franclingva popola kulturo, kaj helpis originalajn rolantojn Daniel Balavoine kaj Diane Dufresne populariĝi en Francio. Oni nun konsideras ĝin unu  el la plej famaj rokaj operoj en la franca historio.

Angla versio kun kantoteksto de Tim Rice, kun la titolo ***Tycoon***, komenciĝis kun la eldono de disko en 1992, en kiu ĉefrolis Kim Carnes, Celine Dion, Nina Hagen, Peter Kingsbery, Cyndi Lauper, Willy DeVille, Kevin Robinson, kaj Tom Jones.

Revena spektaklovojaĝo, kun reĝistoro Tom Jolly, estis anoncita en 2020 kaj laŭplane komenciĝos en Francio la 11an de novembro 2021, prokrastita al la 8a de novembro 2022, pro la kronvirusa pandemio.

## Historio 
En 1978, ĝia unua disko eldoniĝis (en la franca), kun la subtitolo *Starmania, ou la passion de Johnny Rockfort selon les évangiles télévisés* ("Starmania aŭ la Pasio de Johnny Rockfort Laŭ la Televidaj Evangelioj") kun la ĉefaj roloj de Daniel Balavoine, Claude Dubois, Diane Dufresne, Nanette Workman, France Gall, Eric Esteve, kaj Fabienne Thibeault.

En 1979 la spektaklo havis teatran debuton en Parizo, kun ĉefrolantoj Balavoine, Étienne Chicot, Dufresne, Gall, kaj Thibeault, sekvita de kanadaj teatraĵoj en 1980 kaj 1986 kaj francaj reviviĝoj en 1988 kaj dum la 1990aj jaroj. La kanada teatraĵo de 1980 havis rolantaron kiu inkluzivis Francion Castel, Louise Forestier, Gilles Valiquette kaj Martine St-Clair.

Céline Dion kantis kelkajn kantojn de la muzikalo en sia albumo *Dion chante Plamondon* en 1991.

En 1992, angla versio de la spektaklo estis kreita kun la eldono de la albumo *Tycoon* (Magnato), kun kantoteksto de Tim Rice kaj ĉefrolantoj Kim Carnes, Celine Dion, Nina Hagen, Peter Kingsbery, Cyndi Lauper, Willy Deville, Kevin Robinson, kaj Tom Jones. La usona debuto de *Tycoon*, kun angla kantoteksto, estis montrita ĉe la Vespermanĝa Teatro UTEP en El Paso, Teksaso en 1996, kaj Plamondon ĉeestis. Ĝi translokiĝis al Parizo kun la franca versio dum kelkaj monatoj.

En 2004, *Starmania* ricevis honoron kiel MasterWork de la Audio-Visual Preservation Trust of Canada (Aŭdvida Konserva Organizaĵo de Kanado).

## Rimarkindaj Kantoj 
### Franca versio 
* "Ouverture" ("Uverturo")
* "Quand on arrive en ville" ("Kiam Ni Venas al la Urbo")
* "Complainte de la serveuse automate" ("Lamenton de Kelnerina Aŭtomato")
* "Le blues du businessman" ("La Blusmuziko de la Negocisto")
* "Un garçon pas comme les autres" ("Knabo Kiel Neniu Alia")
* "La chanson de Ziggy" ("La Kanto de Ziggy")
* "Monopolis"
* "Travesti" ("Transvestemulo")
* "Petite musique terrienne" ("Malgranda Tera Kanto")
* "Ce soir on danse à Naziland" ("Ĉi-nokte Ni Dancas ĉe Naziland")
* "Banlieue nord" ("Norda Antaŭurbo")
* "Les adieux d'un sex-symbol" ("La adiaŭoj de Seksa Simbolo")
* "Les uns contre les autres" ("Unu Kontraŭ La Alia")
* "Quand on a plus rien à perdre" ("Kiam Ni Havas Nenion Por Perdi)"
* "Ego trip" (Egoismo)
* "Le monde est stone" ("La Mondo Estas Ŝtono")
* "S.O.S. D'un terrien en détresse" ("S.O.S. De Terano en Aflikto")
* "Le rêve de Stella Spotlight" ("La Revo de Stella Spotlight")
* "Besoin d'amour" ("Bezono por Amo")

### Angla versio 
* "Overture" ("Uverturo")
* "The World Is Stone" ("La Mondo Estas Ŝtono")
* "A Little Damage Done" ("Iomete da Damaĝo Farita")
* "Only The Very Best" ("Nur la Plej Bona")
* "You Get What You Deserve" ("Vi Ricevas Kion Vi Meritas")
* "Ziggy"
* "Nobody Chooses" ("Neniuj Elektas")
* "Working Girl" ("Laboranta Virino")
* "Tonight We Dance - (Extravagance!)" ("Ĉi-nokte Ni Dancas")
* "Pollution's Child" ("Infano de Poluo")
* "I Would Love To Change The World (The Businessman's Blues)" ("Mi Deziregus Ŝanĝi la Mondon (Blusmuziko de la Negocisto)")
* "Farewell To A Sex Symbol" ("Adiaŭ al Seksa Simbolo")
* "Ego Trip" ("Egoismo")
* "You have to learn to live alone" ("Vi devas lerni vivi sole")

## Albumoj (ĉiuj en la franca krom se menciita) 
* 1978 *Starmania* - Originala Versio
* 1979 *Starmania* - La Spektaklo (duobla albumo)
* 1980 *Starmania Made in Quebec* (LP)
* 1986 ''L'opéra rock Starmania* (LP)
* 1988 *Starmania 88*
* 1992 *Tycoon* - (en la angla), ankaŭ eldonita kiel *Starmania - Version anglaise*
* 1994 *Starmania* - Mogador 94
* 1998 *Starmania'' - 20a Datreveno (duobla KD)

## Referencoj 
## Eksteraj ligiloj 
* Oficiala retejo

Kategorio:Sciencfikcia muziko
Kategorio:Rokoperoj